***фПроект Приложение № 2***

**ДОГОВОР**

№ ………………………………..

Днес, 2019 г. в гр. София между:

**МИНИСТЕРСТВО НА ВЪНШНИТЕ РАБОТИ (МВнР),** със седалище и адрес на управление: гр. София, 1113, ул. „Александър Жендов” № 2, БУЛСТАТ № 000695228, представлявано от Мая Андонова-Генова, упълномощен Възложител съгласно Заповед № 95-00-390/21.09.2017 год. на министъра на външните работи и Искра Григорова-Зоровска, в качеството на главен счетоводител, наричано за краткост **ВЪЗЛОЖИТЕЛ**, от една страна

и

[Наименование на изпълнителя],

[с адрес: [адрес на изпълнителя] / със седалище и адрес на управление: [седалище и адрес на управление на изпълнителя] [попълва се приложимото според случая],

[ЕИК / код по Регистър БУЛСТАТ / регистрационен номер или друг идентификационен код (ако изпълнителят е лице, установено в друга държава членка на ЕС или трета страна) […] [и ДДС номер […]] [попълва се приложимото според случая], представляван/а/о от [имена на лицето или лицата, представляващи изпълнителя], в качеството на [длъжност/и на лицето или лицата, представляващи изпълнителя], [съгласно [документ или акт, от който произтичат правомощията на лицето или лицата, представляващи изпълнителя – ако е приложимо]],

наричан/а/о за краткост **Изпълнител**, от друга страна,

(**Възложителят** и **Изпълнителят** наричани заедно „Страните“, а всеки от тях поотделно „Страна“);

на основание чл. 112 от Закона за обществените поръчки („ЗОП“) и Решение № ………………………….. на възложителя за определяне на изпълнител на обществена поръчка с предмет: „Организиране на срещата на лицата за контакт от държавите-членки на ЕС по подбор на наблюдатели за мисиите на ЕС за наблюдение на избори (EU EOM), 6-7 юни 2019 г .“, се сключи настоящият договор за следното:

**І. ПРЕДМЕТ НА ДОГОВОРА**

**Чл. 1. (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу уговореното в този договор възнаграждение да изпълни обществена поръчка с предмет **„** **Организиране на срещата на лицата за контакт от държавите-членки на ЕС по подбор на наблюдатели за мисиите на ЕС за наблюдение на избори (EU EOM), 6-7 юни 2019 г .“**, съгласно Техническата спецификация - **Приложение № 1**, Техническото предложение на **ИЗПЪЛНИТЕЛЯ** - **Приложение № 2,** Ценовото предложение на **ИЗПЪЛНИТЕЛЯ - Приложение № 3,** неразделни части от настоящия договор.

1. Основните дейности, включени в предмета на настоящия договор, са съгласно Техническата спецификация – **Приложение № 1** към настоящия договор.

*(ако е приложимо)* Най-късно преди започване на изпълнението на настоящия договор, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на договора в срок до 7 (*седем*) дни от настъпване на съответното обстоятелство.

**ІІ. ВЛИЗАНЕ В СИЛА И СРОК НА ДОГОВОРА**

**Чл. 2.** Настоящият договор влиза в сила от датата на подписването му от страните и е със срок 3 месеца от датата на подписване на договора или до окончателното му изпълнение.

**ІІІ. ЦЕНА И НАЧИН НА ПЛАЩАНЕ**

**Чл. 3. (1)** Общата цена за изпълнение на услугите - предмет на настоящия договор е в размер на …………………. (*………………….*) лева без ДДС, респ. на ………………… (*……………………*) лева с ДДС, но не повече от 12 250 (дванадесет хиляди двеста и петдесет) лева без ДДС.

**(2)** Цената по ал. 1 включва единичните цени за всеки вид дейност, съгласно Ценовото предложение на **ИЗПЪЛНИТЕЛЯ** – Приложение № 3.

**(4)** Заплащането ще се извършва за действителните количества предоставени услуги, но не повече от стойността по настоящия договор.

**Чл. 4. (1)** Цената по чл. 3, ал. 1 се изплаща в срок до 20 (двадесет) работни дни след представяне на двустранно подписан от страните по договора без забележки приемо – предавателен протокол и оригинална фактура, в която изрично да е упоменат номера на сключения договор. Стойността на фактурата се формира като сума от предложените от **ИЗПЪЛНИТЕЛЯ** в ценовата му оферта единични цени за един участникза осъществяване на дейностите по съответните количества.

1. **ВЪЗЛОЖИТЕЛЯТ** заплаща стойността на фактурата по ал. 1 по банков път на посочената в чл. 31, ал. 2 от настоящия договор сметка на **ИЗПЪЛНИТЕЛЯ**.
2. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени, относими към банковите му данни, в срок от 7 (*седем*) дни, считано от момента на настъпване на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, се счита, че плащанията са надлежно извършени.
3. В случай, че за **ИЗПЪЛНИТЕЛЯ** е получена информация от Националната агенция за приходите или Агенция „Митници” за наличието на публични задължения, съгласно Решение на МС № 592/ 21.08.2018 г., плащането се извършва съгласно указанията на органите на данъчната и митническата администрация.

**Чл. 5 (1)** В срок до [… (*словом*)] дни от датата на сключване на Договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до [… (*словом*)] дни от настъпване на съответното обстоятелство.(*ако е приложимо*)[[1]](#footnote-1)]

1. **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (*петнадесет*) дни от получаването му, заедно със становище, от което да е видно дали оспорва плащанията или част от тях като недължими (*ако е приложимо[[2]](#footnote-2)*).
2. **ВЪЗЛОЖИТЕЛЯТ** приема изпълнението на частта от услугите, при съответно спазване на разпоредбите на Раздел VIІ от настоящия договор, и заплаща възнаграждение за тази част на подизпълнителя в срок до 20 (двадесет) работни дни от подписването на приемо-предавателен протокол. **ВЪЗЛОЖИТЕЛЯТ** има право да откаже да извърши плащането, когато искането за плащане е оспорено от **ИЗПЪЛНИТЕЛЯ**, до момента на отстраняване на причината за отказа.

**(4)** Когато за частта от услугите, която се изпълнява от подизпълнител, изпълнението може да бъде предадено отделно от изпълнението на останалите услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от услугите, заедно с искане за плащане на тази част пряко на подизпълнителя.

# ІV. МЯСТО НА ИЗПЪЛНЕНИЕ

**Чл. 6. (1)** Дейностите по настоящия договор ще се изпълняват на територията на гр. София.

**(2)** При нужда от съгласуване на изпълнението по предмета на настоящия договор срещите се извършват на административния адрес на **ВЪЗЛОЖИТЕЛЯ,** указан в чл. 31, ал. 2 от настоящия договор.

# V. ПРАВА, ЗАДЪЛЖЕНИЯ И ОТГОВОРНОСТИ НА ИЗПЪЛНИТЕЛЯ

**Чл. 7. (1) ИЗПЪЛНИТЕЛЯТ** има право:

1. Да получи заплащането на цената за изпълнение предмета на настоящия договор по реда, начина, при условията, в размера и в сроковете, съгласно раздел ІІІ от настоящия договор;
2. Да иска и да получава от **ВЪЗЛОЖИТЕЛЯ** необходимото съдействие за изпълнение на задълженията си по настоящия договор, както и всички документи и данни, необходими за изпълнение предмета на договора.
3. **ИЗПЪЛНИТЕЛЯТ** се задължава:
4. Да извърши услугата по предмета на настоящия договор качествено, в срок и в съответствие с изискванията на **ВЪЗЛОЖИТЕЛЯ**, определени в Техническата спецификация – Приложение № 1 и при условията на своето Техническо предложение - Приложение № 2, неразделни части от настоящия договор. Неспазването на Техническата спецификация и на Техническото предложение се счита за неспазване на договора;
5. да уведомява незабавно писмено ВЪЗЛОЖИТЕЛЯ за всички възникнали трудности при изпълнение на услугата по договора, които могат да осуетят постигането на крайните резултати, както и за мерките, които са взети за отстраняването им;
6. да изпълнява всички законосъобразни указания и изисквания на ВЪЗЛОЖИТЕЛЯ;
7. Да осигури зали с необходимата техника, съгласно техническата спецификация за провеждане на срещите.
8. да осъществява конферентни услуги за провеждане на срещите, съобразно заложените в Техническата спецификация - Приложение № 1 минимални изисквания към техническото оборудване на залите и минимални изисквания към подреждането на залите, както и да осигурява необходимата техника;
9. да организира кафе-паузи по време на събитието;
10. Да осигури ресторантьорски услуги и да съгласува предварително местата за хранене и менютата за обедите и/или вечерите с представители на Възложителя;
11. да прави писмено предложение за поне два алтернативни варианта за всяко от местата за хранене и варианти на меню които предложения се представят на възложителя за избор на вариант и одобрение;
12. да осигури подаръчни комплекти от традиционни български сувенири;
13. в срок не по-дълъг от 2 (два) работни дни след получаване на заявка от ВЪЗЛОЖИТЕЛЯ да представя конкретно предложение за организация на съответното събитие, съгласно изискванията на по т. 4.2. от Техническата спецификация - Приложение № 1 и техническото предложение на ИЗПЪЛНИТЕЛЯ – Приложение №2.
14. да осигури за своя сметка цялостната обща координация на изпълнение на дейностите по договора.
15. **ИЗПЪЛНИТЕЛЯТ** носи пълната отговорност за качеството на изпълнението на дейностите по настоящия договор.
16. *(ако е приложимо)* **ИЗПЪЛНИТЕЛЯТ** се задължава да сключи договор/договори за подизпълнение с посочените в офертата му подизпълнители в срок от 7 (*седем*) дни от сключване на настоящия договор. В срок до 7 (*седем*) дни от сключването на договор за подизпълнение или на допълнително споразумение за замяна на посочен в офертата подизпълнител, **ИЗПЪЛНИТЕЛЯТ** изпраща копие на договора или на допълнителното споразумение на **ВЪЗЛОЖИТЕЛЯ,** заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471&amp;p28982788) и [11 ЗОП.](http://web.apis.bg/p.php?i=2752471&amp;p28982788)
17. При изпълнението на договора, **ИЗПЪЛНИТЕЛЯТ** и неговите подизпълнители е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на договора, и в частност всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

# VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл. 8. (1) ВЪЗЛОЖИТЕЛЯТ** има право:

1. да контролира изпълнението на поетите от **ИЗПЪЛНИТЕЛЯ** договорни задължения. Указанията на **ВЪЗЛОЖИТЕЛЯ** чрез упълномощените от него лица в изпълнение на това му правомощие са задължителни за **ИЗПЪЛНИТЕЛЯ**, доколкото не пречат на неговата оперативна самостоятелност, изпълнението им не е фактически невъзможно и не излизат извън рамките на договореното;
2. да получи качествено, без отклонение от договореното и в срок изпълнение на възложените дейности, както и всички документи и други материали, изготвени от **ИЗПЪЛНИТЕЛЯ** в изпълнение на дейностите по предмета на настоящия договор;
3. да съгласува местата за хранене и менютата за обедите и/или вечерите;
4. да съгласува дизайна на информационните и указателни табели, програми, материали и др;
5. да избере конкретен подаръчен комплект измежду предложените поне два варианта от **ИЗПЪЛНИТЕЛЯ**;
6. в срок не по-дълъг от 1 (един) работен ден, след представяне на съответното предложение от **ИЗПЪЛНИТЕЛЯ** да го одобри или върне с насоки, съгласно т. 4.3. от Техническата спецификация - Приложение № 1;
7. при констатирано неизпълнение и/или нарушение на задълженията по договора, **ВЪЗЛОЖИТЕЛЯТ** има право да начисли предвидените в този договор неустойки и да ги удържи от гаранцията за изпълнение или от дължимото плащане;
8. да развали този договор едностранно, в случай, че **ИЗПЪЛНИТЕЛЯТ** не изпълнява възложеното в обема, срока и при условията на настоящия договор и приложенията към него.

**(2) ВЪЗЛОЖИТЕЛЯТ** се задължава:

1. Да заплати уговорената цена при условията, по начина и в сроковете, уговорени в Раздел ІІІ от настоящия договор и действително извършени дейности;
2. Да оказва необходимото съдействие на **ИЗПЪЛНИТЕЛЯ** при и по повод изпълнение на задълженията му по настоящия договор;
3. Да предоставя своевременно на **ИЗПЪЛНИТЕЛЯ** всички документи и данни, необходими за изпълнение предмета на настоящия договор;
4. Да организира приемането на работата на **ИЗПЪЛНИТЕЛЯ** в договорените вид, срокове, качество и количество.

# VII. ВЪЗЛАГАНЕ И ПРИЕМАНЕ НА ИЗПЪЛНЕНИЕТО НА ДЕЙНОСТИТЕ ПО ДОГОВОРА

**Чл. 9. (1)** В случаите по т. 4.1. от Техническата спецификация - Приложение № 1, **ВЪЗЛОЖИТЕЛЯТ** изпраща заявка в срок от 5 работни дни преди датата на провеждане на събитието. В заявката **ВЪЗЛОЖИТЕЛЯТ** описва вида на конкретното мероприятие, необходимостта от осигуряване на една, няколко или всички посочени дейности и други специфични изисквания, ако има такива;

**(2)** Предаването на изпълнението на дейностите, предмет на настоящия договор се документира с протокол за приемане и предаване, който се подписва за **ВЪЗЛОЖИТЕЛЯ** от определени с нарочна заповед лице/лица и представител/и на **ИЗПЪЛНИТЕЛЯ** в два оригинални екземпляра– по един за всяка от страните („Приемо-предавателен протокол“).

**(3)** Протоколът по ал. 2 следва да съдържа всички действително извършени дейности. Към протокола задължително се прилагат оригинали/заверени копия на всички разходооправдателни документи свързани със себестойността на конкретната услуга/и.

**Чл. 10.** При необходимост или отсъствие на посоченото/ите в изричната заповед упълномощено/и лице/а, натоварено/и да приемат изпълнението по настоящия договор, **ВЪЗЛОЖИТЕЛЯТ** може да изменя заповедта, като за целта уведомява писмено **ИЗПЪЛНИТЕЛЯ**.

**Чл. 11. ВЪЗЛОЖИТЕЛЯТ** има право:

**1.** да приеме резултатите от изпълнение на обществената поръчка без забележки;

**2**. да откаже приемането поради съществени неотстраними пропуски и недостатъци и да прекрати договора.

# VІІI. НЕУСТОЙКИ, САНКЦИИ И ОТГОВОРНОСТИ

**Чл. 12. (1)** При неспазване от страна на **ИЗПЪЛНИТЕЛЯ** на срока по чл. 7, ал. 2, т. 10 от настоящия договор, същият дължи на **ВЪЗЛОЖИТЕЛЯ** неустойка в размер 0,5% *(нула цяло и пет на сто)* за всеки ден от забавата от цената по чл. 3, ал. 1 с ДДС, но не повече от 5% *(пет на сто)* от стойността на договора с ДДС по чл.3, ал. 1.

1. Ако забавата по горната алинея продължи повече от 5 *(пет)* дни, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 5% *(пет на сто)* от цената с ДДС по чл. 3, ал. 1 от настоящия договор.
2. При лошо или друго неточно или частично изпълнение на някое от задълженията по настоящия договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 15% *(петнадесет на сто)* от цената с ДДС по чл. 3, ал. 1 от настоящия договор.
3. При пълно неизпълнение на някое от задълженията по настоящия договор, **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 20% *(двадесет на сто)* от цената с ДДС по чл. 3, ал. 1 от настоящия договор.
4. **ИЗПЪЛНИТЕЛЯТ** се задължава да възмезди **ВЪЗЛОЖИТЕЛЯ** и за всички обезщетителни плащания на неустойки, глоби и други санкционни задължения, които **ВЪЗЛОЖИТЕЛЯТ** е направил и/или е задължен да направи към трети лица или държавата за неизпълнение на свои договорни или законови задължения, в което неизпълнение **ВЪЗЛОЖИТЕЛЯТ** е изпаднал, поради частично/пълно неизпълнение или некачествено или забавено изпълнение от страна на **ИЗПЪЛНИТЕЛЯ** на някое от задълженията му по настоящия договор.
5. Начислените по договора неустойки могат да се прихващат от дължимото плащане и/или от гаранцията за обезпечаване на изпълнението по настоящия договор.

**Чл. 13. (1)** При прекратяване на договора поради виновно неизпълнение на някоя от страните по договора, виновната страна дължи неустойка в размер на 20% *(двадесет на сто)* от стойността на договора с ДДС.

1. При прекратяване на договора едностранно от **ВЪЗЛОЖИТЕЛЯ**, последният дължи на **ИЗПЪЛНИТЕЛЯ** заплащане на стойността на извършените до датата на прекратяването дейности въз основа на двустранно съставен и подписан констативен протокол за извършените неизплатени дейности.
2. Дължимите неустойки, уговорени в настоящия раздел, не лишават страните от възможността да търсят обезщетение за вреди в по-голям размер по общия исков ред.

# ІX. НЕПРЕОДОЛИМА СИЛА

**Чл. 14. (1)** Непреодолима сила са обстоятелства от извънреден характер, които страната по договора при полагане на дължимата грижа не е могла или не е била длъжна да предвиди или предотврати, и които са възникнали след сключването на договора.

1. Не е налице непреодолима сила, когато съответното събитие е настъпило вследствие на неположена грижа от някоя от страните или ако при полагане на дължимата грижа това събитие е можело да бъде предотвратено.
2. Страната, изпълнението на чието задължение е възпрепятствано от непреодолима сила, не може да се позовава на нея, ако не е изпълнила задължението си по предходната алинея.

**Чл. 15. (1)** Никоя от страните по договора не носи отговорност за неизпълнение или забавено изпълнение на свое задължение в резултат на настъпило събитие от извънреден характер, което може да бъде определено като непреодолима сила, в това число и за причинените от това неизпълнение вреди.

**(2)** Ако страните са били в забава преди възникването на непреодолимата сила, те не могат да се позовават на последната при неизпълнение на задълженията си по настоящия договор.

**Чл. 16. (1)** Страната, която се позове на обстоятелство от извънреден характер по смисъла на чл. 14, ал. 1, което е причина за неизпълнение на задължения по договора, е длъжна в петдневен срок писмено да уведоми другата страна за настъпването, съответно за преустановяване на въздействието на непреодолимата сила, като обоснове причините за настъпването и какви са възможните последици от нея за изпълнението на договора.

1. Към известието по ал. 1 се прилагат всички релевантни и/или нормативно установени доказателства за настъпването, естеството, размера на непреодолимата сила и причинната връзка между това обстоятелство и невъзможността за изпълнение.
2. В случай, че някое от доказателствата по ал. 2 се издава от компетентните органи в срок, по- дълъг от посочения в ал. 1, страната, изпълнението на чието задължение е възпрепятствано от непреодолимата сила е длъжна с известието по ал. 1 да съобщи за това обстоятелство и в петдневен срок след предоставянето на съответното доказателство от компетентния орган да уведоми другата страна и да й представи доказателството.
3. При неуведомяване по ал. 1 се дължи обезщетение за настъпилите вреди.

**Чл. 17. (1)** При позоваване на непреодолима сила страната, изпълнението на чието задължение е възпрепятствано от непреодолимата сила, е длъжна да предприеме всички възможни мерки, за да ограничи последиците от настъпването на събитието.

**(2)** Страната е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**Чл. 18. (1)** Страната, изпълнението на чието задължение е възпрепятствано от непреодолимата сила, ведно с уведомлението по чл. 16, ал. 1 изпраща до другата страна уведомление за спиране на изпълнението до отпадане на непреодолимата сила.

1. За спиране срока на изпълнението на задължение/задължения по настоящия договор, което/които е възпрепятствано/са възпрепятствани от непреодолима сила, до отпадане на последната страните подписват Протокол за спиране изпълнение на задължението/ята засегнато/засегнати от непреодолимата сила. Спирането се отнася за всички действия и дейности по изпълнение на съответното/ите задължение/ния, засегнато/засегнати от непреодолимата сила, както и за действията по отчитане и приемане на изпълнението на това задължение/задължения. Протоколът по настоящата алинея се подписва в тридневен срок от постъпване на уведомлението по чл. 16, ал.1.
2. След отпадане на обстоятелствата от извънреден характер, които са определени като непреодолима сила в уведомлението по чл. 16, ал. 1, страната, изпълнението на чието задължение е възпрепятствано от непреодолимата сила, писмено, с известие в петдневен срок от отпадане на тези обстоятелства уведомява другата страна за възобновяване на изпълнението на договора.
3. Ако след изтичане на петдневния срок по ал. 3 страната, която е дала известието за спиране по ал. 1, не даде известие за възобновяване на изпълнението на договора, втората страна писмено с известие уведомява, че са налице основанията за възобновяване на изпълнението и иска от първата страна да даде известие за възобновяване на изпълнението, като определя и срок за това, който не може да е по-кратък от 5 *(пет)* дни.
4. Ако и след изтичане на срока, определен в известието по ал. 4, страната, която е дала известието по ал. 1, не възобнови изпълнението на договора, изправната страна има право да прекрати договора и да получи неустойката за неизпълнение на договора по чл. 12, ал. 4 от настоящия договор.
5. За възобновяването на дейностите/задълженията по договора, които са били възпрепятствани от непреодолимата сила, страните подписват Протокол за възобновяване най- късно в тридневен срок след изтичане на втория петдневен срок по ал. 4.

**Чл. 19. (1)** Страната по настоящия договор, която се позовава на непреодолима сила, е длъжна да представи всички необходими документи и доказателства, обосноваващи непреодолимата сила, както и да спазва сроковете за уведомления и подписване на необходимите протоколи по предходния член.

1. **ИЗПЪЛНИТЕЛЯТ** е длъжен да направи необходимото, за да сведе до минимум срока на спиране на изпълнението и да го възобнови веднага щом обстоятелствата позволят това.
2. Сроковете за изпълнение спират/се възобновяват от датата на подписване на Протокола за спиране/Протокола за възобновяване.
3. За периода на спиране на изпълнението плащанията по договора не се дължат.

**Чл. 20. (1)** Когато обстоятелствата от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност за изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

**(2)** След получаване на известието по ал. 1 насрещната страна има право да прекрати договора.

# X. ГАРАНЦИИ

**Чл. 21.(1)** За обезпечение на отговорността на **ИЗПЪЛНИТЕЛЯ**, същият представя преди датата на подписване на този договор и ще поддържа валидна за целия срок на договора гаранция за изпълнение, издадена във формата на парична сума/банкова гаранция/ застраховка на отговорността, за което **ИЗПЪЛНИТЕЛЯТ** е представил съответния документ в оригинал преди сключване на настоящия договор. Гаранцията за обезпечаване на изпълнението на договора е в размер на 4 % *(четири на сто)* от цената без ДДС по чл. 3, ал. 1 от настоящия договор.

В случай на предоставяне на банкова гаранция за изпълнение или застраховка, тя следва да бъде с валидност не по-малко от 30 *(тридесет)* дни след изтичане срока на договора.

1. При освобождаване на гаранцията по ал. 1 **ВЪЗЛОЖИТЕЛЯТ** не дължи лихви за времето, през което средствата законно са престояли при него.
2. При удължаване срока на договора **ИЗПЪЛНИТЕЛЯТ** се задължава да удължи срока на предоставената гаранция за изпълнение съразмерно на удължения срок. При неизпълнение на това задължение в срок до 5 *(пет)* дни от датата на получаване на писмено съобщение от страна на **ВЪЗЛОЖИТЕЛЯ, ИЗПЪЛНИТЕЛЯТ** дължи неустойка в размер на гаранцията за обезпечаване изпълнението по договора.
3. Гаранцията по ал. 1 се освобождава от **ВЪЗЛОЖИТЕЛЯ** в срок до 10 *(десет)* работни дни след изтичане срока на нейната валидност и при наличие на основание за освобождаването й.
4. При усвояване (изцяло или частично) на гаранцията за изпълнение, **ИЗПЪЛНИТЕЛЯТ** се задължава да я възстанови в първоначалния й размер. При неизпълнение на това задължение **ВЪЗЛОЖИТЕЛЯТ** има право едностранно да прекрати договора и/или да начисли неустойка в размер на 20% *(двадесет на сто)* от цената по чл. 3, ал. 1 от настоящия договор с ДДС.

**Чл. 22. (1)** В случай на изменение на договора, извършено в съответствие с този договор и приложимото право, включително когато изменението е свързано с индексиране на цената, **ИЗПЪЛНИТЕЛЯТ** се задължава да предприеме необходимите действия за привеждане на гаранцията за обезпечаване изпълнението в съответствие с изменените условия на договора, в срок до 7 (*седем*) дни от подписването на допълнително споразумение за изменението.

**(2)** Действията за привеждане на гаранцията за обезпечаване изпълнението в съответствие с изменените условия на договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, посочена в чл. 31, ал. 2 от договора, и/или:
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 23 от договора, и/или:
3. предоставяне на документ за изменение на първоначалната застраховка или нова застраховка, при спазване на изискванията на чл. 24 от договора.

**Чл. 23. (1)** Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която да бъде безусловна и неотменяема банкова гаранция, съдържаща задължение на банката - гарант да извърши плащане при първо писмено искане от **ВЪЗЛОЖИТЕЛЯ**, деклариращо, че е налице неизпълнение на задължение на **ИЗПЪЛНИТЕЛЯ** или друго основание за задържане на гаранцията за изпълнение по този договор.

**(2)** Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**.

**Чл. 24. (1)** Когато като гаранция за обезпечаване изпълнението на договора се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, издадена в полза на **ВЪЗЛОЖИТЕЛЯ**, която трябва да отговаря на следните изисквания:

1. да обезпечава изпълнението на този договор чрез покритие на отговорността на **ИЗПЪЛНИТЕЛЯ**;
2. да бъде със срок на валидност за целия срок на действие на договора.

**(2)** Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ** при наличието на основание за това, са за сметка на **ИЗПЪЛНИТЕЛЯ**.

**Чл. 25.** Освобождаването на гаранцията за обезпечаване на изпълнението се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 31, ал. 2 от договора;
2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;
3. когато е във формата на застраховка – чрез връщане на оригинала на застрахователната полица на представител на **ИЗПЪЛНИТЕЛЯ** или упълномощено от него лице.

**Чл. 26.** Гаранцията не освобождава **ИЗПЪЛНИТЕЛЯ** от отговорност за загуби на **ВЪЗЛОЖИТЕЛЯ** над сумата на обезпечението. Отговорността за нарушенията, които не се обхващат от размера на гаранцията за обезпечаване изпълнението на договора за разликата до пълния размер на действителните вреди, се реализира чрез неустойки или изпълнение или обезщетение по чл. 82 от Закона за задълженията и договорите.

# XІ. ПРЕКРАТЯВАНЕ НА ДОГОВОРА

**Чл. 27**. **(1)** Настоящият договор се прекратява:

1. С окончателното (навременно и качествено) изпълнение на всички задължения на страните по договора;
2. При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 14 (*четиринадесет*) дни от настъпване на невъзможността и да представи доказателства за това.

**(2)** Настоящият договор може да бъде прекратен:

1. С писмено споразумение между страните, с което се уреждат и последиците от прекратяването;
2. При обявяване в несъстоятелност на **ИЗПЪЛНИТЕЛЯ** или при прекратяване на дейността му;
3. Едностранно от **ВЪЗЛОЖИТЕЛЯ**, с 30 (*тридесет*)-дневно писмено предизвестие, отправено до **ИЗПЪЛНИТЕЛЯ**, без да се дължат неустойки или обезщетение и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** дейности по изпълнение на договора.
4. Със седемдневно писмено предизвестие от страна на **ВЪЗЛОЖИТЕЛЯ*,*** при неоснователен отказ от подписване на допълнително споразумение, уреждащо промяна в срока и/или цената на договора поради непредвидени обстоятелства, съгласно разпоредбата на чл. 116 от ЗОП;
5. Едностранно от **ВЪЗЛОЖИТЕЛЯ** без писмено предизвестие до **ИЗПЪЛНИТЕЛЯ –** когато е установено използване на подизпълнител от страна на последния, без това да е посочено в Офертата му, неразделна част от настоящия договор, или използване на подизпълнител, който е различен от посочения в Офертата, без **ВЪЗЛОЖИТЕЛЯТ** да е надлежно уведомен;
6. **ВЪЗЛОЖИТЕЛЯТ** може да прекрати договора, ако в резултат на обстоятелства, възникнали след сключването му, не е в състояние да изпълни своите задължения;
7. **ВЪЗЛОЖИТЕЛЯТ** има право едностранно да прекрати договора при възникнала необходимост от съществено изменение на поръчката, което не позволява договорът да бъде изменен на основание чл. 116, ал. 1 от ЗОП – с 10 *(десет)*-дневно писмено предизвестие;
8. Всяка от страните има право едностранно да прекрати договора с 10 *(десет)*-дневно писмено предизвестие при виновно неизпълнение на задълженията на другата страна при условията и с последиците на чл. 87 и сл. от Закона за задълженията и договорите и определяне на подходящ срок за изпълнение. Разваляне на договора не се допуска, когато неизпълнената част от задължението е незначителна с оглед на интереса на изправната страна;
9. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** забави изпълнението на задълженията си с повече от 10 *(десет)* дни след посочения в договора или указания от **ВЪЗЛОЖИТЕЛЯ** срок;
10. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** не отстрани в разумен срок, определен от **ВЪЗЛОЖИТЕЛЯ**, установени недостатъци в изпълнението на договора;
11. От **ВЪЗЛОЖИТЕЛЯ** в случай, че **ИЗПЪЛНИТЕЛЯТ** изпълни неточно или некачествено някое от задълженията си по договора;
12. В случай, че бъде установено, че по време на провеждане на процедурата за възлагане на поръчката по отношение на **ИЗПЪЛНИТЕЛЯ** са били налице обстоятелствата по чл. 54, ал. 1, т. 1 от ЗОП и чл. 69 от Закона за противодействие на корупцията и за отнемане на незаконно придобитото имущество.

# ХІІ. КОНФИДЕНЦИАЛНОСТ

**Чл. 28. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала ѝ известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

1. Конфиденциална информация включва, без да се ограничава до: всякаква финансова, търговска, техническа или друга информация, анализи, съставени материали, изследвания, документи или други материали, свързани с бизнеса, управлението или дейността на другата страна, от каквото и да е естество или в каквато и да е форма, включително, финансови и оперативни резултати, пазари, настоящи или потенциални клиенти, собственост, методи на работа, персонал, договори, ангажименти, правни въпроси или стратегии, продукти, процеси, свързани с документация, чертежи, спецификации, диаграми, планове, уведомления, данни, образци, модели, мостри, софтуер, софтуерни приложения, компютърни устройства или други материали или записи или друга информация, независимо дали в писмен или устен вид, или съдържаща се на компютърен диск или друго устройство.
2. С изключение на случаите, посочени в ал. 4 на този член, конфиденциална информация може да бъде разкривана само след предварително писмено одобрение от другата страна, като това съгласие не може да бъде отказано безпричинно.
3. Не се счита за нарушение на задълженията за неразкриване на конфиденциална информация, когато:
4. информацията е станала или става публично достъпна, без нарушаване на този договор от която и да е от страните;
5. информацията се изисква по силата на закон, приложим спрямо която и да е от страните; или
6. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване.
7. В случаите по ал. 4, т. 2 и т. 3 страната, която следва да предостави информацията, уведомява незабавно другата страна по договора.
8. Задълженията по тази клауза се отнасят до **ИЗПЪЛНИТЕЛЯ**, всички негови поделения, контролирани от него фирми и организации, всички негови служители и наети от него физически или юридически лица, като **ИЗПЪЛНИТЕЛЯТ** отговаря за изпълнението на тези задължения от страна на такива лица.
9. Задълженията, свързани с неразкриване на конфиденциалната информация, остават в сила и след прекратяване на договора на каквото и да е основание.

# ХІІI. ДРУГИ УСЛОВИЯ

**Чл. 29. (1)** Изменение на настоящия договор за обществена поръчка се допуска по изключение при условията на чл. 116 от ЗОП.

1. Договорът за обществена поръчка може да бъде изменян и в случаите, когато за възложителя отпада необходимостта от услугите в обхвата по Техническата спецификация и/или др. основания, водещи до промяна в обема на услугите. Увеличаването/намаляването на обема на услугите е основание за изменение на цената по договора.
2. Договорът за обществена поръчка може да бъде изменян на основание чл. 116, ал.1, т. 1 от ЗОП в случай, че средните пазарни цени на една, няколко или всички услуги, предмет на настоящия договор, се увеличат или намалят.
3. **Чл. 30.** За всяко изменение на настоящия договор за обществена поръчка при условията на чл. 116 страните подписват допълнително споразумение, което е неразделна част от договора.

**Чл. 31. (1)** Всички съобщения и уведомления между страните във връзка с изпълнението на настоящия договор, ще се извършват в писмена форма и ще са валидни ако са подписани от упълномощените лица.

1. За валидни адреси на приемане на съобщения и уведомления, свързани с настоящия договор се смятат:

# ВЪЗЛОЖИТЕЛ: ИЗПЪЛНИТЕЛ:

Седалище: гр. София Седалище:

ул. „Александър Жендов“ № 2 тел.:

тел.: 02/ 4040545 факс:

# Банка: БНБ Банка:

**IBAN**: **IBAN**:

**BIC**: **BIC**:

1. **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички настъпили промени по ал. 2 в срок от 3 *(три)* дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, ще се счита, че плащанията са надлежно извършени.
2. За дата на съобщението/уведомлението се смята:

а) при лично доставяне - с предаването на приемащата страна срещу подпис с указани дата и час;

б) при изпращане с обратна разписка или куриерска служба - на датата на доставка, отбелязана върху известието за доставяне или на куриерската разписка;

в) при изпращане чрез факс - с получаването на потвърждение за пълнота и непрекъснатост на изпратеното съобщение.

г) при изпращане чрез електронна поща – при условията и по реда на Закона за електронния документ и електронния подпис.

**Чл. 32.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение могат да бъдат прехвърляни или залагани съгласно приложимото право.

**Чл. 33.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Чл. 34. (1)** Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

**(2)** При противоречие между различни разпоредби или условия, съдържащи се в договора и приложенията към него, се прилагат следните правила:

1. специалните разпоредби имат предимство пред общите разпоредби;
2. разпоредбите на приложенията имат предимство пред разпоредбите на договора.

**Чл. 35**. За неуредените в настоящия договор въпроси се прилагат разпоредбите на действащото българското законодателство.

**Чл. 36.** Възникналите спорове по настоящия договор се уреждат чрез преговори между страните, а при непостигане на съгласие спорът се отнася пред компетентния съд на територията на Република България по реда на Гражданския процесуален кодекс.

**Чл. 37.** Настоящият договор се сключи в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**IX. Неразделна част от настоящия договор са следните приложения:**

1. Приложение № 1 - Техническа спецификация на **ВЪЗЛОЖИТЕЛЯ**;
2. Приложение № 2 – Техническо предложение на **ИЗПЪЛНИТЕЛЯ**;
3. Приложение № 3 – Ценово предложение на **ИЗПЪЛНИТЕЛЯ.**

# ЗА ВЪЗЛОЖИТЕЛЯ: ЗА ИЗПЪЛНИТЕЛЯ:

**………………………….. ……………………………..**

**ГЛ. СЧЕТОВОДИТЕЛ**

**…………………………..**

1. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-1)
2. Клаузата се включва при необходимост. Всички клаузи в този образец на договор, касаещи отношения с подизпълнители, са приложими, само ако участието на подизпълнители е посочено в офертата на изпълнителя, като в такъв случай следва да се имат предвид и относимите разпоредби на ЗОП. [↑](#footnote-ref-2)